комедийни истории за Хъркане
Четирима приятели отиват на почивка и ще спят в бунгала, обаче никой не искал да спи в едно бунгало с Иванчо, защото много хъркал. Разбрали се да се редуват. Първата вечер Петър отишъл в бунгалото при Иванчо, легнали да спят. На сутринта Петър изглеждал много зле - рошав, подут целия, имал изморена физиономия и другите го питали:
- Абе, кво стана? Защо изглеждаш така?
- Ами легнахме да спим уж, ама Иванчо много хърка и цяла нощ съм седял и съм го гледал!
Следващата нощ бил ред на Митко. На сутринта и той изглеждал като Петър - подут, рошав...
- Абе, кво стана снощи? Защо и ти изглеждаш така?
- Ами легнахме да спим, ама Иванчо като почна да хърка, щеше да събори тавана и аз цяла нощ не можах да спя. На следващата вечер бил ред на Димо. На сутринта той изглеждал свеж, сресан, отпочинал и всички го питали:
– Абе, кво стана снощи? 
- Ами целунах Иванчо за лека нощ и си легнах, а той стоя цяла нощ да ме гледа!